b"\n_START_ARTICLE_\nAntonio Ubieto Arteta\n_START_SECTION_\nBiografia\n_START_PARAGRAPH_\nReb\xc3\xa9 formaci\xc3\xb3 prim\xc3\xa0ria a Ayerbe (Osca) i curs\xc3\xa0 Batxillerat als instituts d'Osca, de Saragossa i de Tudela. Estudi\xc3\xa0 Filosofia i Lletres a la Universitat de Saragossa (1941-1945) rebent el Premi Extraordinari de la Llicenciatura. El 1945 inici\xc3\xa0 la seva carrera docent (1945-1955 a la Universitat de Saragossa amb els c\xc3\xa0rrecs d'Ajudant de classes pr\xc3\xa0ctiques, Auxiliar temporal i Professor adjunt inter\xc3\xad, esdevenint deixeble de l'historiador medievalista Jos\xc3\xa9 Mar\xc3\xada Lacarra. El 1949 es doctor\xc3\xa0 a la Universitat de Madrid amb una tesi doctoral sobre la Col\xc2\xb7lecci\xc3\xb3 diplom\xc3\xa0tica del rei Pere I d'Arag\xc3\xb3 rebet el Premi Extraordinari del Doctorat. El 1955 ingress\xc3\xa0 en el Cos Facultatiu d'Arxivers, Bibliotecaris i Arque\xc3\xb2legs, sent destinat primer Saragossa de forma provisional, despr\xc3\xa9s a Lle\xc3\xb3(1955-1956), funci\xc3\xb3 que compaginava amb el seu c\xc3\xa0rrec de Catedr\xc3\xa0tic de Prehist\xc3\xb2ria, Hist\xc3\xb2ria Antiga i Medieval d'Espanya, i Hist\xc3\xb2ria General d'Espanya a la Universitat de Santiago de Compostel\xc2\xb7la; finalment fou traslladat a Val\xc3\xa8ncia (1958-1977), on fou Catedr\xc3\xa0tic d'Hist\xc3\xb2ria Antiga i Medieval d'Espanya i Director del Departament d'Hist\xc3\xb2ria Medieval a la Universitat de Val\xc3\xa8ncia. El 1977 es jubil\xc3\xa0 el seu mestre Jos\xc3\xa9 Mar\xc3\xada Lacarra, a qui succe\xc3\xad com a Catedr\xc3\xa0tic d'Hist\xc3\xb2ria Medieval i Cap del Departament d'Hist\xc3\xb2ria Medieval de la Universitat de Saragossa (1977-1988); es jubil\xc3\xa0 el 1988, sent nomenat Professor Em\xc3\xa8rit de la Universitat de Saragossa fins a la seva mort, el 1990.\n_START_SECTION_\nHonors\n_START_PARAGRAPH_\nFou Cap de la secci\xc3\xb3 de Val\xc3\xa8ncia de l'Escola d'Estudis Medievals, Conseller l'Institut d'Estudios Oscenses, Membre de l'Institut Alfons el Magn\xc3\xa0nim de Val\xc3\xa8ncia, Membro de la Comissi\xc3\xb3 Internacional dels Congressos d'Estudios Pirinencs, Acad\xc3\xa8mic de la Reial Acad\xc3\xa8mia de Bones Lletres de Barcelona, Membre d'Honor de la Comissi\xc3\xb3 del \xc2\xabVII Centenari\xc2\xbb de la mort del rei En Jaume I d'Arag\xc3\xb3, Membre de la Comissi\xc3\xb3 d'Honor del \xc2\xabPrimer Centenari dels Jocs Florals de la Ciutat i Regne de Val\xc3\xa8ncia, Premi \xc2\xabArag\xc3\xb3n\xc2\xbb en l'\xc3\xa0rea de Lletres i Humanitats, i Fill Predilecte de la ciutat de Saragossa."